da da da ro ro uk da fy da da da da da da da da da da da ms nb da da da da nb da da da da da da da da da da nn da nb da sv da da da da da da da da da da da da da da da da da da da da fr da da da de da da de da cs es da ca nb en da da da da da fr da en da da cs de da en sv da sv en cs da fr da nb nb en da nb en da da da da ar da en ru nl da
Har du problemer med at høre?
CKU tilbyder dig professionel rådgivning og undervisning, der sigter på at begrænse eller helt afhjælpe dit høreproblem.
Der er ingen egenbetaling forbundet med tilbud i CKU's Høreafdeling.
CKU´s høreundervisning er et tilbud til alle borgere med hørevanskeligheder i Skive og Viborg Kommuner.
Vores undervisning og vejledning retter sig mod næsten alle typer af hørevanskeligheder, lige fra den døvblevne person til den, hvis hørevanskeligheder stort set kan løses med et høreapparat.
Undervisningen kan foregå som eneundervisning eller på små hold, og den forestås af en hørekonsulent.
Høreafdelingen har telefontid alle hverdage kl. 8-12.00 på tlf. nr. 9915 7690
Se træffetider og steder
Nedenfor kan du se en række eksempler på vores undervisningstilbud og kurser:
At høre med Cochlear Implant.
Kursus: "Kend dit høretab".
Særlige tilbud til erhvervsaktive og unge under uddannelse 18-25 år.
Undervisningen foregår som eneundervisning eller på små hold.
Pårørende er velkomne på nogle af kurserne. Se mere under de enkelte kurser
Hvis din hørelse er meget nedsat, og du ikke får tilstrækkelig hjælp af høreapparatet, kan du muligvis have glæde af høretekniske hjælpemidler.
CKUs hørekonsulenter kan rådgive dig om, hvilke muligheder der er, ligesom de kan hjælpe dig med at afprøve dem og ansøge kommunen om udlån af hjælpemidler.
Der findes mange forskellige slags hjælpemidler - f.eks.
Bluetooth til f.eks. TV og mobiltelefon
Vibrator til vækkeur og/eller røgalarm
Høreklinikken på sygehuset eller private høreapparatforhandlere foretager de indledende høreprøver, som skal vise, om du har brug for et høreapparat.
Det er også der du får lavet aftryk til ørepropper mv., ligesom høreapparatet udleveres af dem.
CKUs tilbud i forbindelse med høreapparater
CKU kommer ind i billedet, når du har fået dit høreapparat. Nedenfor kan du se, hvad vi kan hjælpe med, når det gælder brug af høreapparat.
Hos hørevejlederne kan du få undervisning i at passe og vedligeholde dit høreapparat. De kan hjælpe dig med at vaske ørepropper, udskifte slanger, batterier, filtre og lignende.
Hos hørepædagogerne kan du få undervisning i betjening og brug af høreapparatet. De kan også vejlede i, hvordan du vænner dig til høreapparatet, og hvordan du får mest mulig gavn af høreapparatet i forskellige situationer. Hørepædagogen kan med andre ord sætte dig ind i høreapparatets muligheder og begrænsninger.
Hvis der opstår problemer med høreapparatet, proppen eller andet, der har med hørelsen at gøre, kan hørepædagogerne hjælpe.
Kom i den åbne træffetid eller ring og aftal tid.
Hørepædagogerne tilbyder herudover høreundervinsing, der retter sig mod forskellige typer høreproblemer
Batterier kan bestilles telefonisk på tlf.nr. 39 17 74 44 alle hverdage mellem. kl. 8.00 - 16.00.
Batterier kan også bestilles direkte på Oticons hjemmeside med Bestilling af batterier
Batterierne sendes direkte til din adresse i løbet af 2-3 hverdage.
Batterier er til hver en tid gratis for høreapparats brugere.
Du kan altid kontakte CKU Høreafdelingen for yderligere information, tlf. 99 15 76 90 ma-fre 8-12, eller
Se nærmere i vores foldere om CKUs undervisningstilbud
Mandag til fredag kl. 8.00 - 12.00
Tak for din hjælp!
Der skete desværre en fejl. Prøv venligst igen lidt senere
Hovednummer: 99 15 76 00
Høretelefonen: 99 15 76 90